کوئٹہ (آن لائن) بلوچستان نا ضلع بولان اٹ نوکاپ آن دیر آن زہمی مروک 2 گیس پائپ لائن نا جوڑ جاڑ نا کاریم 27 گھنٹہ گدرینگ آن پد ہم بنا مننگ کتو‘ ہرانا سوب آن مستونگ، پشین و زیارت ءِ سوئی گیس انا فراوانی داسکان بند ءِ‘ ترجمان سوئی سدرن گیس کمپنی کوئٹہ نا رد اٹ ضلع بولان نا علاقہ بی بی نانی ٹی زہمی مروک ہڑتوم آ گیس پائپ لائن تا جوڑجاڑ ناکاریم نا داسکان بنا مننگ کتنے وصوبہ نا ضلع کوئٹہ مستونگ، پشین و زیارت ءِ سوئی گیس نا فراوانی بند ءِ‘ ایلو کنڈآ کوئٹہ ٹی گیس انا پریشر بھاز کم ءِ ہرانا سوب آن اُرائی و کمرشل صارف آتے مشکل و فریشانیک مون تروک ءُ‘ ترجمان نا رد اٹ بولان اٹ نوکاپ نادیر و ڈغاری رابطہ کاٹ مننگ ناسوب آن جوڑجاڑ ناکاریم اٹ ہُرے مننگ اٹی ءِ‘ علاقہ ٹی حالیت آتا جوان مننگ آ پائپ لائن تا جوڑ جاڑ نا کاریم نا بناءِ کننگک۔
